Komisijos reglamentas (EEB) Nr. 1785/93
1993 m. birželio 30 d.
dėl atliekamos operacijos, pagal kurią nustatomi žemės ūkio perskaičiavimo kursai, taikomi pluoštų sektoriuje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vienetų ir perskaičiavimo kursų, taikytinų bendroje žemės ūkio politikoje [1], ypač į jo 6 straipsnio 2 dalį,
kadangi pagalba, nustatyta 1972 m. balandžio 24 d. Tarybos reglamentu (EEB) Nr. 845/72, nustatančiu specialias šilkaverpių auginimą skatinančias priemones [2], su paskutiniais pakeitimais, padarytais Reglamentu (EEB) Nr. 2059/92 [3], teikiama už dėžutę sunaudotų kiaušinių, jeigu iš jų buvo sėkmingai išauginti šilkaverpiai; kadangi dėl to tokią operaciją, reiškiančią, jog buvo pasiektas ekonominis tikslas, galima laikyti įvykusia dažniausiai kiekvienų prekybos metų rugpjūčio 1 d.; kadangi ši data gali būti laikoma atliekamos operacijos, pagal kurią nustatomas žemės ūkio perskaičiavimo kursas, taikomas pagalbai už šilkaverpius, data;
kadangi 1975 m. balandžio 3 d. Komisijos reglamentas (EEB) Nr. 876/75, nustatantis operaciją, dėl kurios pagalba už linus bei kanapes ir už šilkaverpius tampa privaloma ir išmokėtina [4], 1986 m. gegužės 14 d. Komisijos reglamentas (EEB) Nr. 1426/86, nustatantis operacinį įvykį dėl privačios saugojimo pagalbos už linų ir kanapių pluoštus [5], ir 1989 m. gegužės 3 d. Komisijos reglamento (EEB) Nr. 1201/89, nustatančio pagalbos už medvilnę sistemos įgyvendinimo taisykles [6], 15 straipsnis, su paskutiniais pakeitimais, padarytais Reglamentu (EEB) Nr. 2328/92 [7], nustato operacinius įvykius, pagal kuriuos nustatomi žemės ūkio perskaičiavimo kursai, remiantis kriterijais ir teisinėmis nuostatomis, kurie (-ios) iš esmės buvo pakeistos po naujų žemės ūkio piniginių priemonių, pateiktų Reglamentu (EEB) Nr. 3813/92; kadangi 1993 m. balandžio 30 d. Komisijos reglamentas (EEB) Nr. 1068/93 dėl išsamių žemės ūkio perskaičiavimo kursų nustatymo ir taikymo taisyklių [8] nustato, remiantis naujomis teisinėmis nuostatomis, operacinius įvykius, pagal kuriuos nustatomi žemės ūkio perskaičiavimo kursai, ypač taikytini atitinkamoms sumoms;
kadangi Reglamento (EEB) Nr. 1068/93 10 straipsnio 1 ir 2 dalys numato atliekamas operacijas dėl mažiausios kainos ir pagalbos už medvilnę, kurios iš tikrųjų buvo tiksliai apibūdintos Reglamento (EEB) Nr. 1201/89 15 straipsnyje; kadangi tikslinga nurodyti galimybę iš anksto nustatyti pagalbai taikytinus žemės ūkio perskaičiavimo kursus;
kadangi Reglamento (EEB) Nr. 1068/93 11 straipsnio 1 dalis numato, kad prekybos metų pradžioje galiojęs žemės ūkio perskaičiavimo kursas turėtų būti taikomas pagalbai už linų ir kanapių pasėlių hektarą; kadangi šio reglamento 10 straipsnio 3 dalis numato, kad atliekama operacija dėl privataus saugojimo pagalbos už linų ir kanapių pluoštus turėtų būti laikoma įvykstančia pirmąją sutarties vykdymo dieną kiekvienai atitinkamai partijai; kadangi todėl galima panaikinti Reglamentus (EEB) Nr. 876/75 ir (EEB) Nr. 1426/86;
kadangi šiame reglamente numatytos priemonės atitinka Linų ir kanapių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Atliekama operacija, suteikianti teisę į priklausančią pagalbos sumą už šilkaverpius, laikoma įvykusia atitinkamų prekybos metų rugpjūčio 1 dieną.
2 straipsnis
Prie Reglamento (EEB) Nr. 1201/89 15 straipsnio pridedamas ši pastraipa:
"Tačiau žemės ūkio perskaičiavimo kursas pagalbai gali būti nustatytas iš anksto pagal sąlygas, nurodytas Reglamento (EEB) Nr. 1068/93 13 ir 17 straipsniuose [9]."
3 straipsnis
Reglamentai (EEB) Nr. 876/75 ir (EEB) Nr. 1426/86 panaikinami.
4 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1993-1994 prekybos metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. birželio 30 d.